Кубак свету па біятлоне

**Ку́бак све́ту па біятло́не** (афіцыйна **BMW Ruhrgas IBU World Cup**) — серыя найбуйнейшых кубкавых міжнародных спаборніцтваў у мужчынскім і жаночым біятлоне. Спаборніцтвы ўключаюць у сябе выступы ў індывідуальнай гонцы, спрынце, гонцы пераследу, мас-старце, эстафеце, змяшанай эстафеце, адзіночнай змешанай эстафеце. Па выніках выступленняў вядзецца рэйтынг спартсменаў у асобных дысцыплінах і па суме ачкоў ва ўсіх дысцыплінах (агульным заліку). Вынікі, дасягнутыя спартсменамі ў эстафетах і змешаных эстафетах, у агульным заліку Кубка свету не ўлічваюцца. Бягучы лідар у агульным заліку выступае ў жоўтай майцы, а лідар у той ці іншай асобнай дысцыпліне — у чырвонай. Ачкі, набраныя спартсменамі на чэмпіянатах свету, таксама ўлічваюцца ў Кубке свету. У залік Кубка ўваходзілі і спаборніцтвы на Алімпійскіх гульнях 1992—2010 гадоў.

У канцы сезону пераможцу ў агульным заліку Кубка свету ўручаецца сертыфікат, грашовы прыз і галоўны трафей спаборніцтваў — «Хрустальны глобус». Сярод мужчын Кубак свету ўпершыню стаў праводзіцца з сезона 1978/1979, сярод жанчын — з сезона 1987/1988.

Як правіла, спаборніцтвы Кубка свету пачынаюцца ў канцы лістапада — пачатку снежня, а заканчваюцца ў сярэдзіне сакавіка. Кубак свету дзеліцца на пэўныя этапы, якія праходзяць на розных трасах і ўключаюць у сябе ў сярэднім па шэсць гонак. Сярэдняя працягласць аднаго этапу — тыдзень. Пачынаючы з сезону 1999/2000 кожны сезон Кубка свету складаецца з дзевяці этапаў (не лічачы Чэмпіянат свету ці Алімпіяду).

## Сістэма налічэння ачкоў за гонкі 
За кожную гонку, праведзеную біятланістам у Кубку свету, на Алімпійскіх гульнях (з 1998 па 2010 год) і Чэмпіянаце свету (пачынаючы з 1995 года), спартсмен атрымлівае пэўную колькасць ачкоў у залежнасці ад занятага месца. Гэтыя ачкі ідуць у залік Кубка свету па адпаведнай дысцыпліне, так і ў агульны залік Кубка свету.

## Этапы Кубка свету 
*Месцы размяшчэння біятлонных трас:*
*  Эст — Эстэрсунд
*  Гох — Гохфільцэн
*  Фай — Файстрыц (поўная назва — Файстрыц-ан-дэр-Драў; гэта абшчына ў камуне Патэрніён)
*  Пак — Паклюка
*  Оср — Осрблье (раён Брэзна)
*  НМ — Нове-Места-на-Мораве
* ,  Обе — Обергоф
*  Руп — Рупольдынг
*  Ант — Разун-Антэрсельва (распаўсюджана таксама нямецкая назва АнтХальц)
*  Кон — Контыялахты
*  Лах — Лахты
*  Хмл — Хямеэнліна (іншая назва — Тавасцехус)
*  Хал — Халменколен (ускраіна Осла)
*  Ліл — Лілехамер
*  ХМн — Ханты-Мансійск
*  Сочы — Сочы
*  Алб — Альбервіль (сама біятлонная траса знаходзіцца каля мястэчка Коль-дэ-Сезье блізу Альбервіля)
*  Цюм — Цюмень (сама біятлонная траса знаходзіцца непадалёку ад Цюмені)
*  СЛС — Солт-Лэйк-Сіці (сама біятлонная траса знаходзіцца непадалёку ад Солт-Лэйк-Сіці і называецца Солджэр Хала)
*  ФК — Форт-Кент
*  Турын (сама біятлонная траса знаходзіцца ў раёне Сан-Сікарыё камуны Чэзана-Тарынезэ, размешчанай каля Турына)
*  Ван — Ванкувер (сама біятлонная траса знаходзіцца блізу горада Уістлер, размешчанага непадалёку ад Ванкувера)

## Прызавыя 
Бонус за майку лідара (чырвоную і жоўтую): 750 €

У сезоне 1994/1995 пераможца гонкі атрымліваў усяго толькі 1500 нямецкіх марак (прыз за другое месца складаў 1000 марак, за трэцяе — 500 марак).

## Гл. таксама 
* Агульны залік Кубка свету па біятлоне
* Залік Кубка нацый па біятлоне

## Спасылкі 
* Афіцыйны сайт Міжнароднага саюза біятланістаў «Свет біятлона», што асвятляе Кубак свету
* Афіцыйны сайт Беларускай федэрацыі біятлона

Катэгорыя:Біятлон